11. Z Malej stanice sme cestovali do Petržalky
Uprostred mesta, kúsok za dolným koncom Dunajskej ulice bola bratislavská Malá stanica. Stanička ako vystrihnutá zo starých amerických grotesiek.
Uprostred mesta, kúsok za dolným koncom Dunajskej ulice bola bratislavská Malá stanica. Stanička ako vystrihnutá zo starých amerických grotesiek.
V tesnom susedstve cintorína svätého Martina postavili už v 14. storočí meštiansky dom na Panskej ulici 26. V 15. storočí ho rozšírili a v 17. storočí na jeho nárožie pridali valcový arkier.
Meštiansky dom na Laurinskej 18 postavili v roku 1810 na mieste dvoch starších zruinovaných objektov. Z pôvodných stavieb ponechali časť suterénov, nadzemné murivo, poškodené počas ostreľovania mesta Napoleonovou armádou v júni 1809, museli úplne zbúrať.
Prvé televízory sa na Dunajskej ulici objavili koncom päťdesiatych rokov. Predajňa tu nebola, ale do domácností si prví šťastlivci nosili sovietske aparáty značky "TEMP" zo Živnodomu. Bol to úžasný vynález!
Roku 1938 postavili na Štúrovej ulici medzi terajšou Gorkého a Jesenského ulicou novú budovu Národnej banky podľa projektu Emila Belluša. Banke musel ustúpiť rad meštianskych domov. Za ich fasádami z 18. a 19. storočia sa často skrývalo aj stredoveké murivo.
Nenápadný nárožný dom skrýva za svojou fasádou komplex troch až štyroch pôvodne samostatne stojacich objektov. Najmenej jeden z nich je gotický a zachoval sa až do výšky prvého poschodia. Dnes ho obyvatelia vnímajú skôr ako dom s predajňou parfumérie (Dior) či módneho tovaru.